विकास कार्यों का किया लोकार्पण और शिलान्यास
कांकरोलीशहर के संतोषीनगर और सलूस रोड क्षेत्र में विभिन्न स्थानों पर नगर परिषद की ओर से कराए गए विकास कार्यों का लोकार्पण और प्रस्तावित कामों का बुधवार को शिलान्यास किया गया।
संतोषीनगर में मुख्य चौराहे पर पूर्व पालिकाध्यक्ष परमानंद पालीवाल की स्मृति में निर्मित फव्वारा हाईमास्क लाइट और मुस्लिम समाज के कब्रिस्तान और अंजुमन परिसर में कराए गए विभिन्न विकास कार्यों का लोकार्पण सभापति आशा पालीवाल ने किया। साथ ही सलूस रोड़ स्थित मुक्तिधाम परिसर में कराए जाने वाले निर्माण कार्यों का शिलान्यास किया। विशिष्ट अतिथि पूर्व पार्षद और जिला कांग्रेस के वरिष्ठ उपाध्यक्ष प्रदीप पालीवाल और पार्षद अशोक टांक थे। अध्यक्षता क्षेत्रीय पार्षद चुन्नीलाल पंचोली ने की। पार्षद मोहम्मद इकबाल खान, पप्पू बेगम, जयदेव कच्छावा, नगर कांग्रेस अध्यक्ष देवेंद्र कच्छारा, नगर युवक कांग्रेस अध्यक्ष कुलदीप शर्मा, प्रमोद पालीवाल, पूर्व पार्षद दीपचंद गायरी, बंशीलाल पालीवाल, पीरू भाई, आजाद खां पठान, मांगु पुरी, हजारीलाल, अंबालाल, मोहनलाल बैरवा, नियाज भाई सहित बड़ी तादाद में वार्डवासी मौजूद थे।
इस दौरान मुक्तिधाम के लिए जनहित में अपनी जमीन देने वाले कैलाश बागोरा का सभापति ने ईकलई माल्यार्पण कर सम्मान किया। इस मौके पर सभापति ने बताया कि जनहित में नगर परिषद ने फव्वारा हाईमास्क लाइट कार्य पर 18 लाख और कब्रिस्तान एवं अंजुमन परिसर में 22 लाख रुपए की लागत के विकास कार्य कराए है। वहीं दूसरी और सलूस रोड मुक्तिधाम पर 82 लाख रुपए, लागत से शवदाह गृह, टीन शेड, ट्यूबवेल, पानी की टंकी और इंटरलॉकिंग टाइल्स लगाई जाएगी।
राजसमंद . अंजुमन परिसर में परिषद द्वारा कराए गए विकास कार्य का लोकार्पण करती सभापति आशा पालीवाल अन्य। भास्कर
hin_Deva hin_Deva hin_Deva hin_Deva hin_Deva